[image: image1.png]'€ orso



  

Tehnički list

ORSO_ORSOSAN TP 2K

Ver_20062026

ORSOSAN TP 2K

ORSOSAN TP 2K
OPIS I PRIMJENA PROIZVODA

ORSOSAN TP 2K je vodonepropusni, paropropusni, elastični dvokomponentni hidroizolacijski polimercementni mort, modificiran metakaolinom i otporan na smrzavanje. Namijenjen je za izvedbu trajne hidroizolacije građevinskih konstrukcija izloženih djelovanju vode te pruža pouzdanu zaštitu od prodora vlage uz istodobno očuvanje paropropusnosti podloge.

Područje primjene proizvoda ORSOSAN TP 2K obuhvaća:

· vodospreme i rezervoare za pitku vodu

· bazene i sprinkler sustave

· mokre čvorove

· podrumske i podzemne prostorije

· podzemne garaže

· natkrivene terase i balkone

· zidove od betona, opeke, porobetona i gips-kartonskih ploča izložene vlazi

· zidove pročelja

· prekide betoniranja

· ostale građevinske konstrukcije izložene djelovanju vode i vlage.

Proizvod se može koristiti i kao zaštitni premaz armature u sustavima sanacije betonskih konstrukcija zajedno s ORSOsan 02, ORSOsan 04 i ORSOfix I reparaturnim mortovima.

Namijenjen je ugradnji na prethodno izravnane mineralne podloge te je prikladan za primjenu u vodospremama i rezervoarima za pitku vodu.

SVOJSTVA

· vodonepropusnost do 1,5 bara pozitivnog tlaka vode

· otpornost na negativni tlak vode do 0,5 bara

· paropropusnost

· elastičnost

· sposobnost premošćavanja manjih pukotina

· vrlo dobra prionjivost na mineralne podloge

· otpornost na visoke i niske temperature

· otpornost na smrzavanje i odmrzavanje

· trajna otpornost na kloriranu vodu

· primjena na horizontalnim i vertikalnim površinama

· prikladan za unutarnju i vanjsku primjenu

TEHNIČKI PODATCI

	Svojstvo
	Vrijednost

	Gustoća svježe mase
	približno 1,6 kg/l

	Boja
	siva

	Otvoreno vrijeme obrade
	približno 30 minuta pri +20 °C

	Prohodnost
	nakon približno 24 sata

	Ugradnja završnih obloga
	nakon približno 24 sata

	Minimalna debljina sloja
	1,0 mm

	Vlačna čvrstoća
	≥ 22 N/mm²

	Prionjivost
	≥ 1,5 N/mm²

	Vodonepropusnost (pozitivni tlak)
	do 1,5 bara

	Vodonepropusnost (negativni tlak)
	do 0,5 bara


IZDAŠNOST

Potrošnja materijala ovisi o vrsti podloge, njezinoj hrapavosti i zahtijevanoj debljini hidroizolacijskog sustava.

Preporučena potrošnja iznosi:

· približno 1,5 kg/m² za debljinu sloja od 1 mm

· približno 2,25 kg/m² za debljinu sloja od 1,5 mm

· približno 4,0 kg/m² za hidroizolacijski sustav ukupne debljine 2 mm izveden u dva sloja.

PRIPREMA PODLOGE

Podloga mora biti čvrsta, stabilna i očišćena od prašine, ostataka morta, viška betona, ulja, masti, boja, starih premaza i svih ostalih nečistoća koje mogu negativno utjecati na prionjivost hidroizolacijskog sustava.Radi povećanja prionjivosti podlogu je potrebno premazati ORSOFIX V emulzijom.Kod starih, isušenih ili dotrajalih podloga preporučuje se primjena ORSOFIX V glass emulzije radi poboljšanja prionjivosti između postojeće i nove podloge.

Kod hidroizolacijskih sustava kod kojih postoji mogućnost pojave kapilarne vlage iz podloge ili kada postoji sumnja u kvalitetu i homogenost postojeće podloge preporučuje se primjena ORSOFIX V epoxy emulzije.

Neravnine i oštećenja podloge potrebno je sanirati odgovarajućim ORSO reparaturnim mortovima:

· ORSOsan 02 – za neravnine do 6 mm

· ORSOfix I – brzovezujući reparaturni mort za neravnine do 6 mm

· ORSOsan 04 – za neravnine do 50 mm

Za izravnavanje većih površina mogu se koristiti samonivelirajuće mase ORSOPOD SNM i ORSOPOD SNM normal.

PRIPREMA MATERIJALA

Komponentu A (prah) potrebno je postupno dodavati u komponentu B (polimernu emulziju) uz neprekidno miješanje električnom miješalicom pri malom broju okretaja.

Miješati najmanje 3 minute, do postizanja potpuno homogene mase bez grudica.

Konzistencija pripremljene smjese omogućuje ugradnju četkom, valjkom ili gleterom. Ako je zbog načina ugradnje potrebno prilagoditi obradivost, dopušteno je dodati manju količinu čiste vode, pri čemu smjesa ne smije biti rjeđa od konzistencije gustog vrhnja.

Prekomjerno dodavanje vode može negativno utjecati na mehanička i hidroizolacijska svojstva proizvoda te se ne preporučuje.

UGRADNJA

Na svim spojevima horizontalnih i vertikalnih površina, radnim spojevima i dilatacijama potrebno je ugraditi ORSOband elastične hidroizolacijske trake.

Za armiranje hidroizolacijskog sustava koristiti ORSOband AO105 armaturnu mrežicu.

Armaturna mrežica ORSOband AO105 polaže se u prvi svježi sloj proizvoda ORSOSAN TP 2K te se gleterom ili valjkom potpuno utiskuje u hidroizolacijski sloj kako bi se uklonio zarobljeni zrak i osiguralo potpuno prijanjanje.

Prvi sloj proizvoda ORSOSAN TP 2K nanosi se četkom, valjkom ili gleterom u ravnomjernoj debljini od približno 1 mm.

Kod izvedbe hidroizolacijskog sustava u dva sloja drugi sloj nanosi se nakon približno 4 sata pri temperaturi od +20 °C ili kada prvi sloj više nije ljepljiv na dodir te omogućuje sigurno hodanje bez oštećenja površine.

Drugi sloj potrebno je nanositi okomito na smjer nanošenja prvog sloja kako bi se postigla ravnomjerna debljina i potpuna pokrivenost podloge.

Kod povećanih zahtjeva za vodonepropusnošću preporučuje se povećanje ukupne debljine hidroizolacijskog sustava u skladu sa zahtjevima projekta.

Kod ugradnje završnih keramičkih obloga preporučuje se uporaba ORSObond cementnih ljepila.

Za vanjske površine preporučuje se ORSObond Flex, fleksibilno cementno ljepilo.

Za bazene, vodospreme i druge konstrukcije trajno izložene vodi preporučuje se ORSObond Hyper Flex, visokoelastično bijelo ljepilo za keramiku i mozaik.

Kod posebno zahtjevnih sustava preporučuje se uporaba ORSOsan MS Hybrid, visokoelastičnog ljepila na bazi MS polimera.
Temperature ugradnje:

podloga +5°C min. do +25°C max,

    zraka +5°C min. do +25°C max.

ALAT I ČIŠĆENJE

Za ugradnju koristiti: četke, valjke, zidarske žlice, gletere, špahtle.
Sav alat i pribor potrebno je odmah nakon završetka radova očistiti čistom vodom.

Za uklanjanje eventualnih ostataka materijala s drugih površina preporučuje se koristiti sredstvo ORSObet cleaner.

Stvrdnuti materijal moguće je ukloniti isključivo mehaničkim putem.

PAKIRANJE

ORSOSAN TP 2K isporučuje se kao dvokomponentni sustav:

· Komponenta A – troslojna plastificirana natron vreća od 20 kg

· Komponenta B – plastična kanta s polimernom emulzijom od 5 kg

Obje komponente čine jedinstveni sustav te se moraju koristiti zajedno u propisanom omjeru.

ROK UPORABE

12 mjeseci od datuma proizvodnje u originalnoj, neoštećenoj i zatvorenoj ambalaži.Proizvod skladištiti u suhim i natkrivenim prostorima, zaštićen od vlage, smrzavanja i izravnog utjecaja atmosferilija, pri temperaturi od +5 °C do +25 °C.

KONTROLA KVALITETE

Sustav kontrole kvalitete provodi se u skladu s važećim građevinskim propisima i

normama. Kontrola obuhvaća:

· internu kontrolu proizvodnje koju provodi ORSO d.o.o. 

· ispitivanja koja provode ovlašteni i akreditirani građevinski laboratoriji. 

MJERE SIGURNOSTI

· Koristiti zaštitne rukavice i zaštitne naočale. 

· Nakon rada ruke oprati vodom i sapunom te nanijeti zaštitnu kremu. 

· Proizvod može izazvati nadraženost kože. 

· Za dodatne informacije pogledati Sigurnosno-tehnički list proizvoda ORSOsan TP 2K.

NAPOMENA

Tehnički podaci navedeni u ovom tehničkom listu dobiveni su laboratorijskim

ispitivanjima i praktičnim iskustvima tvrtke ORSO d.o.o.

Navedene vrijednosti predstavljaju prosječne rezultate ispitivanja te mogu odstupati ovisno o uvjetima primjene i utjecajima izvan kontrole proizvođača.

PRAVNE NAPOMENE

ORSO d.o.o. jamči da su informacije navedene u ovom tehničkom listu temeljene na trenutačnim saznanjima i iskustvu.

Korisnik je dužan prije primjene proizvoda provjeriti njegovu prikladnost za predviđenu namjenu i uvjete uporabe.

ORSO d.o.o. ne preuzima odgovornost za štete nastale nepravilnom primjenom proizvoda, nepoštivanjem uputa ili neodgovarajućom izvedbom radova.

Zadržava se pravo izmjene tehničkih podataka radi unaprjeđenja proizvoda. Izdavanjem novog tehničkog lista sva prethodna izdanja prestaju važiti.

Korisnici su obvezni pridržavati se svih važećih zakona, propisa i postupaka koji se odnose na primjenu proizvoda.

